Aglam, yekka-d seg umyag “glem”, d askan n wamek iga kra. Tzemreḍ ad dtgelmeḍ amdan, adeg, taɣawsa. Akken i d-yenna M. A. Salḥi:«Aglam d aḍris neɣ aḥric i dyettakken isalen ɣef uwadem neɣ ɣef umdan, ɣef tɣawsa,ɣef wadeg, ɣef wakud neɣ ɣef tigawt»16.Deg wammud-agi i d-negmer, ulac aṭas n uglam deg temsaɛraq, ama ɣef yimdanen d tudert-nsen deg tmetti d wayen niḍen, maca yella ɣef tfekka n umdan d yiɣersiwen d wallalen i ssexdamen wat zik.